wannaphong/clean_thaiwikipedia huggingface dataset:
# ประสพสุข บุญเดช
ศาสตราจารย์พิเศษ ประสพสุข บุญเดช (เกิด 27 พฤษภาคม พ.ศ. 2488) เป็นนักกฎหมายชาวไทย เคยดำรงตำแหน่งประธานศาลอุทธรณ์ และประธานวุฒิสภาพระบรมราชโองการ ประกาศแต่งตั้งประธานและรองประธานวุฒิสภา

 ประวัติ 
ประสพสุขเกิดวันที่ 27 พฤษภาคม พ.ศ. 2488 ที่ตำบลในเมือง อำเภอเมืองพิจิตร จังหวัดพิจิตร จบการศึกษาระดับมัธยมศึกษาจากโรงเรียนวชิราวุธวิทยาลัย สำเร็จการศึกษานิติศาสตรบัณฑิต จากคณะนิติศาสตร์ มหาวิทยาลัยธรรมศาสตร์ ปี พ.ศ. 2509 รุ่นเดียวกับบัญญัติ บรรทัดฐาน ไตรรงค์ สุวรรณคีรี และประจวบ ไชยสาส์น จากนั้นสำเร็จเนติบัณฑิตไทย จากสำนักอบรมศึกษากฎหมายแห่งเนติบัณฑิตยสภา ก่อนศึกษาเนติบัณฑิตอังกฤษ (Lincoln's Inn, Barrister-at-Law) ที่ประเทศอังกฤษ

ประสพสุขสมรสกับธัญญวดี บุญเดชเปิดขุมทรัพย์ส.ว.รวย1.3 หมื่นล.

 การทำงาน 

หลังจากสำเร็จการศึกษาเนติบัณฑิตอังกฤษในปี พ.ศ. 2515 กลับมาเป็นอาจารย์ที่คณะนิติศาสตร์ มหาวิทยาลัยธรรมศาสตร์ 2 ปี ก่อนโอนย้ายไปเป็นผู้พิพากษา

ประสพสุขเคยดำรงตำแหน่งผู้พิพากษาศาลอุทธรณ์ภาค 3,ผู้พิพากษาหัวหน้าศาลจังหวัดสงขลา, ผู้พิพากษาศาลฎีกา, ผู้พิพากษาหัวหน้าคณะในศาลฎีกา, ประธานศาลอุทธรณ์ภาค 5, ประธานศาลอุทธรณ์, อธิบดีผู้พิพากษาศาลทรัพย์สินทางปัญญาและการค้าระหว่างประเทศกลาง รวมถึงเลขานุการรัฐมนตรีว่าการกระทรวงยุติธรรมในสมัย ศาสตราจารย์ประภาศน์ อวยชัย

ประสพสุขรับตำแหน่งศาสตราจารย์พิเศษ ในสาขาวิชานิติศาสตร์ คณะนิติศาสตร์ จุฬาลงกรณ์มหาวิทยาลัย ตั้งแต่วันที่ 26 พฤศจิกายน พ.ศ. 2547ประกาศสำนักนายกรัฐมนตรี เรื่อง แต่งตั้งศาสตราจารย์พิเศษ (นายประสพสุข บุญเดช) นอกจากนี้ได้เป็นกรรมการกฤษฎีกาตั้งแต่ พ.ศ. 2543 ถึง พ.ศ. 2551 แล้วดำรงตำแหน่งประธานวุฒิสภา และได้เป็นกรรมการกฤษฎีกาอีกครั้งตั้งแต่ พ.ศ. 2555 ถึงปัจจุบัน

 เครื่องราชอิสริยาภรณ์ 

ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม 114 ตอนที่ 27 ข หน้า 4, 3 ธันวาคม 2540
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม 109 ตอนที่ 154 ง ฉบับพิเศษ หน้า 10, 4 ธันวาคม 2535
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี 2558 , เล่ม 132 ตอนที่ 32 ข หน้า 28, 4 ธันวาคม 2558
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม 115 ตอนที่ 2 ข หน้า 408, 18 มกราคม 2541
# หอยเสียบ
หอยเสียบ (Pharella javanica) บางแห่งอาจเรียก หอยมีดโกน หอยเสียบ หอยเสียบทราย  ชื่อสามัญ  : Razor clam, Knife jacked clam, Cultellus clam  บางครั้งอาจจะทำให้สับสนซึ่งชื่อตามภาษาไทยในท้องถิ่น เหมือนกันกับหอยเสียบ (หอยเสียบทราย)ที่มีชื่อสามัญ  Donax wedge shell หรือ Pacific bean donex   ซึ่งแท้ที่จริงแล้วอยู่ต่างจำพวกกัน

ข้อมูล
หอยเสียบเป็นหอยจำพวกกาบคู่ ตัวเล็ก เปลือกบาง  ความยาวประมาณ 5-7 เซนติเมตร 
thumb|300px|right|ภาพ:หอยเสียบ
 ถิ่นอาศัย : พื้นท้องทะเลชายฝั่งตื้น ๆ ที่เป็นโคลนแข็งหรือโคลนแข็งปนทราย ในประเทศไทยพบมากที่ชายฝั่งของจังหวัดเพชรบุรี Cultellus spp. (ตั่งแต่ชายฝั่งตำบลบางขุนไทร ปากทะเล บางแก้ว แหลมหลวงในเขตตำบลแหลมผักเบี้ย) พบน้อยมากในจังหวัดชลบุรี มีพบบ้างที่หาดราไว จังหวัดภูเก็ต http://www.conchology.be/?t=67&family=PHARIDAE&p=3
 อาหาร : พวกไดอะตอม แพลงตอนพืช และแพลงตอนสัตว์บางชนิด 

 การรับประทาน 
เนื้อใช้รับประทาน นิยม นำมาแกะเปลือกเอาเนื้อทำหอยแห้ง ผัด แกง  ส่วนเปลือกบดผสมลงในอาหารสัตว์

 การอยู่อาศัย 
หอยชนิดนี้พบได้บริเวณชายหาดที่มีโคลนเหมาะแก่การอยู่อาศัย  ในจังหวัดเพชรบุรี ตั่งแต่บริเวณตำบล บางขุนไทรถึงแหลมหลวง โดยเป็นแหลมยื่นไปในทะเลเป็นแนวเขตแบ่งทะเลกับหาดทรายและหาดโคลน 
โดยส่วนมากจะอาศัยในพื้นกระซ้าผสมโคลนตมที่อยู่ในทะเล โดยในอดีตการเก็บหอยเริ่มต้นจากการชาวบ้านมาหาหอยแคงที่มีอยู่ตามหาดโคลนชายฝั่ง  

วิธีการเก็บหอย
จะเริ่มการเก็บหอย บริเวณน้ำแห้งหลังจากที่น้ำลงแล้วจะปรากฏรูของหอย ซึ่งมักจะออกมาหาหอยเป็นอาหารเลี้ยงครอบครัวในช่วงหลังฤดูทำนาอันเป็นอาชีพหลักในสมัยก่อน 

แต่ได้มีการเล่าว่าชาวนาจากบ้านนาบัว (ทุ่งบางแก้วในอดีต)ในตำบลบางแก้ว ใช้คานหลาว ซึ่งเป็นอุปกรณ์แทงมัดข้าวเปลื่อกฟ่อนก่อนเอาไปนวด เอามาใช้หาบหอย ต่อมาคานหลาวนั้นได้หักลง จึงได้ใช้คานหลาวที่เป็นไม้ไผ่แทงลงพื้นดินทะเล ปรากฏว่า พบหอยเสียบเป็นจำนวนมาก จึงทำให้ผู้มาหาหอยเสียบ ทำไม้ปลายแหลมเช่นเดียวกับปลายของคานเหลาวมาขุดแทงเพื่อเก็บหอย  ความที่เป็นไม้ไผ่จึงไม่คงทน  จึงทำให้ต่างคนต่างก็คิดดัดแปลงมาเป็นเหล็ก จึงได้มี

ลักษณะเป็น หอก โดยนำมาใช้ขุดหอย  จึงเป็นที่มาของอุปกรณ์หาหอยในพื้นที่กับหอยชนิดนี้  นอกจากหอยเสียบแล้วยังใช้หาหอยปากเป็ด หอยหลอด ได้อีกด้วย  ยุกตนันท์ จำปาเทศ. 2545. รายงานการใช้ทรัพยากรท้องถิ่นของคนชายเล. มหาวิทยาลัยเกษตรศาสตร์. จังหวัดนครปฐม
# ซาดี การ์โน
ซาดี การ์โน  อาจหมายถึง

 นีกอลา เลออนาร์ ซาดี การ์โน (Nicolas Léonard Sadi Carnot) นักฟิสิกส์ชาวฝรั่งเศส
 มารี ฟร็องซัว ซาดี การ์โน (Marie François Sadi Carnot) ประธานาธิบดีแห่งสาธารณรัฐฝรั่งเศสคนที่ 5
# จิวฉอง
จิวฉอง  เป็นตัวละครในวรรณกรรมจีนอิงประวัติศาสตร์เรื่องสามก๊ก เป็นชาวกวนซี หน้าดำ รูปร่างสูงใหญ่ เคราดก ท่าทางสง่าผ่าเผย บ่าทั้งสองข้างมีกำลังมาก แบกของหนักได้พันชั่ง ว่ายน้ำเก่ง เคยเป็นกำลังโจรโพกผ้าเหลือง ภายหลังเข้าสวามิภักดิ์กับกวนอู เป็นคนสนิทของกวนเป๋งและกวนหิน เมื่อกวนอูตายเพราะโดนซุนกวนสั่งประหาร จิวฉองรู้ข่าวจึงเสียใจมากแล้วก็กระโดดจากกำแพงลงมาเพื่อฆ่าตัวตายตาม จึงได้รับการยกย่องว่าเป็นคนที่รักเจ้านายยิ่งชีพ
# ซานซีโร
ซานซีโร หรือ สตาดีโอจูเซปเปเมอัซซา  เป็นสนามเหย้าของสโมสรฟุตบอลอินเตอร์นาชีโอนาเล มีลาโน หรืออินเตอร์ มิลาน และ เอซี มิลาน สร้างขึ้นในปี ค.ศ. 1925  และเปิดใช้การเมื่อ 19 กันยายน ค.ศ. 1926 หรือเมื่อ พ.ศ. 2469 ขนาดสนามหญ้ามีขนาด 105m x 68m ความจุทั้งหมด 80,000 ที่นั่ง ในปี ค.ศ.2016 (พ.ศ. 2559 สนามซาน ซีโร่ ถูกใช้ให้เป็นสนามนัดชิงชนะเลิศในรายการยูฟ่าแชมเปียนส์ลีก
# เฟรเดริก บาซีย์
ฌ็อง เฟรเดริก บาซีย์ (6 ธันวาคม ค.ศ. 1841 - 28 พฤศจิกายนน ค.ศ. 1870) เป็นจิตรกรสมัยอิมเพรสชันนิสม์ของประเทศฝรั่งเศสในคริสต์ศตวรรษที่ 19 มีความเชี่ยวชาญทางการเขียนภาพคน

 ชีวิต 
เฟรเดริก บาซีย์เกิดที่เมืองมงเปอลีเย จังหวัดเอโร ในครอบครัวชนชั้นกลาง และเริ่มมีความสนใจในการเขียนภาพเมื่อได้เห็นงานเขียนของเออแฌน เดอลาครัว  ครอบครัวของบาซีย์ยอมให้ศึกษาการเขียนภาพถ้าบาซีย์เข้าศึกษาทางการแพทย์ไปด้วย

บาซีย์เริ่มเรียนการแพทย์เมื่อปี ค.ศ. 1859 ย้ายไปปารีสเมื่อปี ค.ศ. 1862 เพื่อศึกษาต่อ ที่ปารีสบาซีย์พบกัลปีแยร์-โอกุสต์ เรอนัวร์ซึ่งทำให้เริ่มสนใจการเขียนภาพแบบอิมเพรสชันนิสม์และเริ่มเข้าศึกษากับห้องเขียนภาพของมาร์ก-ชาร์ล-กาเบรียล แกลร์ (Marc-Charles-Gabriel Gleyre) หลังจากไม่ประสพความสำเร็จในการเรียนแพทย์เมื่อปี ค.ศ. 1864 บาซีย์ก็หันมาเรียนการเขียนภาพอย่างเต็มที่ เพื่อนสนิทของบาซีย์ก็ได้แก่ โกลด มอแน, อัลเฟรด ซิสลีย์ และเอดัวร์ มาแน บาซีย์มาจากครอบครัวที่มีฐานะดีพอที่จะแบ่งห้องวาดภาพและอุปกรณ์การเขียนเพื่อช่วยเหลือให้เพื่อนศิลปินบางคนได้บ้าง

เมื่อมีอายุได้เพียง 23 ปี บาซีย์ก็วาดภาพที่มีชื่อเสียงหลายภาพรวมทั้ง “ชุดสีชมพู” (La Robe rose) และภาพ “รวมญาติ” (Réunion de Famille) ที่เป็นภาพที่รู้จักกันที่สุดในปี ค.ศ. 1867–1868

บาซีย์สมัครเป็นทหารในกอง Zouave เมื่อเดือนสิงหาคมปี  ค.ศ. 1870 หนึ่งเดือนหลังจากสงครามฝรั่งเศส-ปรัสเซีย (Franco-Prussian War) เริ่ม บาซีย์เสียชีวิตในหน้าที่ในปีเดียวกันที่โบน-ลา-โรแลนด์เมื่ออายุได้เพียง 29 ปี

 งานสำคัญ 
 “ชุดสีชมพู” (La Robe rose), ค.ศ. 1864 -  147 x 110 เซนติเมตร, พิพิธภัณฑ์ออร์แซ, ปารีส, ประเทศฝรั่งเศส
 “Atelier de la rue Furstenberg” - 80 x 65 เซนติเมตร พิพิธภัณฑ์ฟาเบร, มงเปอลีเย, ประเทศฝรั่งเศส
 “Aigues-Mortes”, - 46 x 55 เซนติเมตร, พิพิธภัณฑ์ฟาเบร, มงเปอลีเย, ประเทศฝรั่งเศส
 “ภาพเหมือนตนเอง”, ค.ศ. 1865 - 109x72 เซนติเมตร, สถาบันศิลปะแห่งชิคาโก, สหรัฐอเมริกา
 “รวมญาติ” (Réunion de Famille), ค.ศ. 1867 -  152 x 230 เซนติเมตร, พิพิธภัณฑ์ออร์แซ, ปารีส, ประเทศฝรั่งเศส
 “Le Pécheur à l'épervier”, ค.ศ. 1868 -  134 x 83 เซนติเมตร, ซูริก, ประเทศสวิตเซอร์แลนด์
 “ทิวทัศน์หมู่บ้าน” (Vue de village), ค.ศ. 1868 -   130 x 89 เซนติเมตร, พิพิธภัณฑ์ฟาเบร, มงเปอลีเย 
 “Scène d'été”, ค.ศ. 1869]] - 158 x 158 เซนติเมตร, มหาวิทยาลัยฮาร์วาร์ด, เคมบริดจ์, สหรัฐอเมริกา
 “อาบน้ำ” (La Toilette), ค.ศ. 1870 -  132 x 127 เซนติเมตร, พิพิธภัณฑ์ฟาเบร, มงเปอลีเย 
 “L'Atelier de la rue Condamine”, ค.ศ. 1870 -  98 x 128.5 เซนติเมตร, พิพิธภัณฑ์ออร์แซ, ปารีส
 “Paysage au bord du Lez”, ค.ศ. 1870 -  137.8 x 202.5 เซนติเมตร, สถาบันศิลปะมินนิแอโพลิส, สหรัฐอเมริกา
# หัวหิน (แก้ความกำกวม)
หัวหิน สามารถหมายถึง
 อำเภอหัวหิน อำเภอในจังหวัดประจวบคีรีขันธ์
 เทศบาลนครหัวหิน องค์กรปกครองส่วนท้องถิ่นในอำเภอหัวหิน จังหวัดประจวบคีรีขันธ์
 ลินุกซ์ทะเล 9.0 ใช้ชื่อรหัสซอฟต์แวร์ว่า "หัวหิน"
 ท่าอากาศยานหัวหิน
 สถานีรถไฟหัวหิน
 หาดหัวหิน
# แมนเดรก (แก้ความกำกวม)
แมนเดรก (Mandrake) สามารถหมายถึง

 แมนเดรก ชื่อวิทยาศาสตร์ว่า Mandragora พืชชนิดหนึ่ง
 แมนดรีวา (Mandriva) (ในชื่อเดิม แมนเดรกลินุกซ์ หรือ แมนเดรก) ลินุกซ์ดิสโทรพัฒนาต่อจากเรดแฮตพัฒนาโดยบริษัทฝรั่งเศสที่รวมจาก แมนเดรก (Mandrake) และ คอนเนกตีวา (Connectiva) เป็นแมนดรีวา
 ตัวละครในวิดีโอเกมไฟนอลแฟนตาซี
# ถนนพัฒนาการ
ถนนพัฒนาการ  เป็นถนนสายสำคัญสายหนึ่งของกรุงเทพมหานคร มีระยะทางประมาณ 10.3 กิโลเมตร เป็นถนนขนาด 6 ช่องทางจราจร เริ่มจากทางแยกคลองตันซึ่งเป็นจุดตัดกับถนนรามคำแหงและถนนสุขุมวิท 71 ต่อเนื่องจากถนนเพชรบุรี ในพื้นที่แขวงสวนหลวง เขตสวนหลวง มุ่งไปทางทิศตะวันออก ตัดกับทางพิเศษฉลองรัช และซอยพัฒนาการ 25 ข้ามคลองลาวเข้าพื้นที่แขวงพัฒนาการ ตัดกับถนนศรีนครินทร์ที่ทางแยกพัฒนาการ ข้ามคลองบึงเข้าพื้นที่แขวงประเวศ เขตประเวศ จากนั้นตรงไปทางทิศตะวันออกเฉียงใต้ ข้ามคลองประเวศบุรีรมย์ ตัดกับถนนอ่อนนุชที่ทางแยกต่างระดับอ่อนนุช-พัฒนาการ ไปทางทิศเดิมจนกระทั่งบรรจบถนนเฉลิมพระเกียรติ ร.9 ในพื้นที่แขวงดอกไม้ โดยมีอุโมงค์กลับรถบริเวณซอยพัฒนาการ 44 ด้วย

 ประวัติ 
จุดเริ่มต้นของถนนพัฒนาการเกิดจากนักธุรกิจภาคเอกชนต้องการบุกเบิกที่ดินซึ่งแต่เดิมถือว่าเป็นที่ตาบอดต้องเดินทางด้วยเรือทางคลอง จึงได้ร่วมกันลงทุนตัดถนนพัฒนาการขึ้นจุดเริ่มต้นจากทางแยกคลองตันไปบรรจบกับถนนเฉลิมพระเกียรติ ร.9 ซึ่งใช้เงินลงทุนประมาณกิโลเมตรละ 1 ล้านบาท เริ่มแรกเป็นเพียงถนนเอกชน ต่อมาจึงยกให้ราชการ ซึ่งหลังจากยกให้ราชการแล้วจึงได้ขยายถนนให้กว้างขึ้น ผลจากการตัดถนนพัฒนาการทำให้สามแยกคลองตันเดิมกลายเป็นสี่แยกคลองตัน 
สังเกตว่าโฆษณาหมู่บ้านในยุคแรกประมาณปี พ.ศ. 2519 เช่น หมู่บ้านเมืองทอง หมู่บ้านเคหะนคร จะเรียกถนนสายนี้ว่า ถนนเพชรบุรีตัดใหม่ตอนที่สาม คาดว่าจะถูกเปลี่ยนเป็นชื่อถนนพัฒนาการในภายหลัง

 ทางแยก 

แหล่งข้อมูลอื่น
# ดอกดิน
ดอกดิน อาจหมายถึง

 ดอกดิน (พืช) หรือ กระเจียวดอกขาว ไม้ล้มลุกมีเหง้าอยู่ใต้ดิน
 ขนมดอกดิน 
 ดอกดิน กัญญามาลย์
# มณฑลนครราชสีมา
มณฑลนครราชสีมา หรือ มณฑลลาวกลาง ก่อตั้งเมื่อปี พ.ศ. 2436 เป็นมณฑลแรกของประเทศสยาม ในช่วงแรกมีเมืองเพชรบูรณ์และเมืองหล่มสักรวมอยู่ด้วย แต่ได้แยกออกไปเป็นอีกมณฑลหนึ่งในปี พ.ศ. 2442

มณฑลนครราชสีมา 
ประกอบด้วย 3 เมือง (จังหวัด) 16 อำเภอ ได้แก่ 
 เมืองนครราชสีมา ประกอบด้วย 9 อำเภอ ดังนี้
 อำเภอเมืองพิมาย (อำเภอพิมาย)
 อำเภอนอก (อำเภอบัวใหญ่)
 อำเภอกลาง (อำเภอโนนสูง)
 อำเภอจันทึก (อำเภอสีคิ้ว)
 อำเภอสันเทียะ (อำเภอโนนไทย)
 อำเภอสองโนน (อำเภอสูงเนิน)
 อำเภอกระโทก (อำเภอโชคชัย)
 อำเภอปักธงไชย (อำเภอปักธงชัย)
 อำเภอพันชนะ (อำเภอด่านขุนทด)

 เมืองชลบถวิบูลย์ ประกอบด้วย 4 อำเภอ ดังนี้อำเภอชนบท
 เมืองชัยภูมิ 
 เมืองสี่มุม (อำเภอจัตุรัส)
 เมืองเกษตรสมบูรณ์ (อำเภอภูเขียว)
 เมืองโนนลาว (อำเภอโนนไทย)

 เมืองบุรีรัมย์ ประกอบด้วย 4 อำเภอ ดังนี้
 อำเภอนางรอง
 อำเภอพุทไธสง
 อำเภอรัตนบุรี (ปัจจุบันขึ้นกับจังหวัดสุรินทร์)
 อำเภอตะลุง (อำเภอประโคนชัย)
# ซัวเจ๋ง
ซัวหงอเจ๋งพระโสภณอักษรกิจ (เล็ก สมิตะศิริ). (2547). ไซอิ๋ว. กรุงเทพฯ: ศรีปัญญา. ISBN 9749207769.
"พระกวนอิมจึงยกหัตถ์ลูบศีรษะยักษ์นั้น แล้วก็ให้ศีลห้าแก่ปิศาจยักษ์ แล้วจึงชี้ทรายนั้นให้ยักษ์ดูว่า จะตั้งแซ่ให้ คือ ในแม่น้ำลิ้วซัวฮ้อนั้น ซัวนั้นคือทราย ทรายนั้นเกิดมาแต่หิน หินนั้นเกิดมาแต่เขา จึงตั้งแซ่ให้เป็นแซ่ซัว นามคือชื่อเรียก หงอเจ๋ง ที่คนทั้งหลายเรียกว่า ซัวเจ๋ง นั้นเอง ในเวลานั้น ซัวหงอเจ๋งได้อยู่ในคำสั่งสอนของพระแล้วก็มีความชื่นชมยินดีหาที่เปรียบมิได้" หรือสำเนียงกลางว่า ชา อู้จิ้ง  หรือ ซัวเจ๋ง (沙僧) เป็นตัวละครในเรื่อง ไซอิ๋ว เดิมเป็นขุนพลเปิดม่านของเง๊กเซียน แต่ทำความผิดจึงถูกสาปให้ทรมานทุกวันโดยให้มีด 7 ด้ามตามแทงหัวใจ อยู่มาวันหนึ่งคิดการใหญ่จึงหนีดำลงไปใต้บาดาล และกลายเป็นพรายน้ำชอบจับผู้คนกินเป็นอาหาร ต่อมาได้พบพระถังซัมจั๋ง ได้รับฟังพระธรรมเทศนาจึงกลับตัวเป็นคนดี ออกติดตามไปอัญเชิญพระไตรปิฎกด้วย โดยมากจะรับหน้าที่แบกสัมภาระ มีอาวุธคือ พลั่วพระธรรม เป็นท่อนยาวด้านหนึ่งคล้ายเสี้ยวพระจันทร์ อีกด้านหนึ่งเป็นเหล็กสี่เหลี่ยมคล้ายจอบ หรือพลั่ว ภายหลังเสร็จสิ้นภารกิจไปอัญเชิญพระไตรปิฏกแล้ว จึงพ้นโทษกลับไปเป็นเทวดาบนสวรรค์ตามเดิม
# ตำบลแตล
ตำบลแตล [แตน] เป็นตำบลหนึ่งตั้งอยู่ทางทิศตะวันตกเฉียงเหนือของอำเภอศีขรภูมิ จังหวัดสุรินทร์

 ประวัติ 
บ้านแตลเป็นหมู่บ้านหนึ่งที่มีประชาชนอาศัยอยู่หนาแน่นและมีอายุการตั้งหมู่บ้านมานานพร้อมกับชาวสุรินทร์ทั่วไปที่เป็นชาวกูย (ชาวส่วย) พื้นเพดั้งเดิม ตามประวัติของจังหวัดสุรินทร์กล่าวว่า ชาวตำบลแตลอพยพมาจากแขวงอัตตะปือ แขวงจำปาศักดิ์ และแขวงสาละวันซึ่งตั้งอยู่ตอนใต้ของประเทศลาว เข้ามาอยู่ในพื้นที่ที่เป็นจังหวัดสุรินทร์ในปัจจุบันตั้งแต่รัชสมัยสมเด็จพระนารายณ์มหาราช ราว พ.ศ. 2199–2231 และอพยพตามกันมาเรื่อย ๆ ผ่านพื้นที่จังหวัดอุบลราชธานีทางอำเภอโขงเจียม อำเภอวารินชำราบ อำเภอเดชอุดม อำเภอนาจะหลวย อำเภอน้ำยืน ผ่านพื้นที่จังหวัดศรีสะเกษ อำเภออุทุมพรพิสัย อำเภอเมือง อำเภอกันทรารมย์ อำเภอปรางค์กู่ อำเภอไพรบึง อำเภอขุขันธ์ อำเภอขุนหาญ อำเภอกันทรลักษ์ และผ่านจังหวัดสุรินทร์ กระจายอยู่ทุกอำเภอในจังหวัดสุรินทร์ ชาวบ้านแตลก็คงมาพร้อม ๆ กับชาวสุรินทร์ทั่วไป แต่มาตั้งถิ่นฐานที่บ้านแตลจริง ๆ ก็ในสมัยกรุงศรีอยุธยาตอนปลายต่อเนื่องสมัยต้นกรุงธนบุรี ประมาณ พ.ศ. 2303–2310 การอพยพไม่ได้ลงมาในคราวเดียวกัน คงอพยพตามกันมาเป็นระลอก จากเริ่มแรก 3 หลังคาเรือน จนกลายเป็นชุมชนใหญ่และอยู่ในเขตการปกครองของอำเภอท่าตูม ต่อมาปี พ.ศ. 2485 ได้อยู่ในเขตการปกครองของอำเภอศีขรภูมิ

องค์การบริหารส่วนตำบลแตลจัดตั้งขึ้นตามประกาศกระทรวงมหาดไทย ลงวันที่ 19 มกราคม พ.ศ. 2539 เรื่องการจัดตั้งองค์การบริหารส่วนตำบล โดยที่มาตรา 40 และมาตราที่ 41 แห่งพระราชบัญญัติสภาตำบลและองค์การบริหารส่วนตำบลในปีพุทธศักราช 2537 ได้บัญญัติให้จัดตั้งองค์การบริหารส่วนตำบล และให้โอนงบประมาณ ทรัพย์สิน สิทธิ สิทธิเรียกร้อง หนี้ และเจ้าหน้าที่ของสภาตำบลไปเป็นองค์การบริหารส่วนตำบล โดยยกฐานะจากสภาตำบลแตลเป็น องค์การบริหารส่วนตำบลแตล ตามประกาศราชกิจจานุเบกษา ฉบับประกาศทั่วไป เล่ม 113 ตอนที่ 9 ง ลงวันที่ 30 มกราคม พ.ศ. 2539 ทำให้การจัดตั้งองค์การบริหารส่วนตำบลทั้ง 2,142 แห่ง มีผลใช้บังคับในวันที่ 30 มีนาคม พ.ศ. 2539
# แบล็ค ผมทอง
แบล็ค ผมทอง หรือ เสมอ แก้วชน เป็นชื่อที่ปรากฏในรายชื่อนักแสดงเรื่อง มนต์รักทรานซิสเตอร์ เป็นนักแสดงชาวไทยที่มักได้รับบทแสดงประกอบเป็น นักเลง หรือเจ้าพ่อ เคยได้รับรางวัลชมรมวิจารณ์บันเทิง สาขานักแสดงประกอบชายยอดเยี่ยม จากเรื่อง เรื่องตลก 69

แบล็ค ผมทอง ทำธุรกิจส่วนตัว เป็นผู้ผลิตยาสระผม ครีมบำรุงผม ยาปลูกหนวดเครา น้ำมันสมุนไพร ใช้ชื่อผลิตภัณฑ์ว่า "แบล็คผมทอง" 

ผลงาน
 แก้วหน้าม้า (2532)
 สี่ยอดกุมาร ดิน น้ำ ลม ไฟ (2536)
 เกราะเพชรเจ็ดสี (2538)
 เรื่องตลก 69 (2542)
แม่นากพระโขนง (2543)
 มนต์รักทรานซิสเตอร์ (2544)
 เสือสิงห์กระทิง เล้ง (The Sexy Spy) (2547)
 สายล่อฟ้า (2547)
 เด็กเดน (2548)
 นานาช่า (2548)
 พระ/เด็ก/เสือ/ไก่/วอก (2549)
# จู๊ด ลอว์
เดวิด จู๊ด เฮย์เวิร์ธ ลอว์ (เกิด 29 ธันวาคม ค.ศ. 1972) เป็นนักแสดงชาวอังกฤษ

 ประวัติ 

จู๊ด ลอว์เติบโตในลอนดอน เป็นลูกของ แมกกี และ ปีเตอร์ ลอว์ ที่มีอาชีพเป็นครู เขาได้เข้าร่วม National Youth Music Theatre เมื่อตอนอายุ 13 ปี และได้แสดงละครเวทีหลาย ๆ เรื่อง เช่น Joseph and the Technicolor Dreamcoat พออายุได้ 16 ปี ก็ออกจากโรงเรียน ได้รับบทเด็กวัยรุ่นที่หนีออกจากบ้านในละครโทรทัศน์เรื่อง Families ช่วงหลาย ๆ ปีต่อมา เขาได้รับบทในละครเวทีเดินสายแสดง เรื่อง Pygmalion และ The Fastest Clock in the Universe ในลอนดอน ในปี 1992 และยังมีผลงานทางโทรทัศน์ทั้งในอังกฤษและอเมริกาอย่าง ตอนหนึ่งของเรื่อง เชอร์ล็อก โฮมส์ ทางสถานีพีบีเอส และ  Mystery ในปี 1990 

ในปี 1994 เขาได้แสดงภาพยนตร์เรื่องแรกคือ Shopping แต่ล้มเหลวทางด้านรายได้ โดยเรื่องนี้เขาได้แสดงร่วมกับ ซาดี้ ฟรอสต์ ภรรยาที่แต่งงานกันในปี 1997 ทั้งสองมีลูกชายด้วยกันหนึ่งคน ชื่อ ราฟเฟอร์ตี้ ฟรอสต์ มีลูกชายอีกคนหนึ่ง เป็นลูกติด ชื่อ ฟินเลย์) และเมื่อเดือนตุลาคม ปี 2000 พวกเขาก็มีลูกคนที่สาม เป็นลูกสาว ชื่อว่า ไอริส แต่เขาได้หย่าร้างกับภรรยาในปี 2003

ในช่วงแรกของการแสดง จู๊ด ลอว์ ประสบความสำเร็จกับงานละครเวทีมากกว่างานภาพยนตร์ เขาแสดงละครเวทีลอนดอนเรื่อง Les Parents Terribles ในปี 1995 และในเรื่อง Indiscretions เขาได้รับการเสนอชื่อเข้าชิงรางวัล โทนี่ อวอร์ด ในฐานะนักแสดงนำชาย จากบทลูกชายที่มีเพศสัมพันธ์กับมารดาของตัวเอง นอกจากนี้เขายังได้แสดงภาพยนตร์อเมริกันหลายเรื่อง ในช่วงแรกๆ แต่ไม่ประสบความสำเร็จเท่าไรนัก ทั้งในเรื่องรายได้และเสียงวิจารณ์ จนในปี 1997 เขาได้แสดงในหนังยุคอนาคตเรื่อง Gattaca ที่แสดงนำโดย อีธาน ฮอว์ค และ อูม่า เธอร์แมน และ  เรื่องถัดมาเป็น Midnight in the Garden of Good and Evil ที่กำกับโดย คลินท์ อีสต์วูด และร่วมแสดงโดย เควิน สเปซีย์ และ จอห์น คูแซค และอีกเรื่องคือ Wilde ทั้งสามเรื่องที่กล่าวมาทำรายได้พอใช้ หลังจากนั้นเขาแสดงในหลังฟอร์มเล็กๆ อย่างเรื่อง I Love You, I Love You Not ที่แสดงกับ แคลร์ เดนส์ และ Music From Another Room ในปี 1998 และ The Wisdom of Crocodiles ในปี 1998 (ฉายในอเมริกาในปี 2000)

ต่อมาในปี 1999 เขาได้ก่อตั้งบริษัทสร้างภาพยนตร์ บริษัท เนเชอรัล ไนล่อน ร่วมกับเพื่อนนักแสดงอย่าง จอนนี่ ลี มิลเลอร์, อีวาน แมคเกรเกอร์ และ ฌอน เพิร์ทวี และภรรยาของเขา ฟรอสต์ สร้างภาพยนตร์เรื่องแรกคือ eXistenZ ซึ่ง ลอว์ แสดงคู่กับ เจนนิเฟอร์ เจสัน ลี และในปีต่อมาเขาได้รับเสนอชื่อเข้าชิงรางวัลออสการ์ในฐานะนักแสดงสมทบยอดเยี่ยม  จากบท ดิคกี้ กรีนลีฟ เรื่อง The Talented Mr. Ripley ซึ่งเขาประชันบทกับแมทท์ เดมอน, กวินเน็ธ พัลโทรว์ และเคต แบลนเชตต์

ในปี 1999 เขาแสดงในละครเวทีในลอนดอน เรื่อง Tis Pity She’s a Whore ส่วนในปี 2001 นี้ เขาประกบกับ เอ็ด แฮร์ริส และ โจเซฟ ไฟนส์ ในหนังดราม่าเกี่ยวกับสงครามโลกครั้งที่ 2 เรื่อง Enemy at the Gates
# พีซี-บีเอสดี
พีซี-บีเอสดี (PC-BSD) เป็นเหมือนกับ Unix ตัวหนึ่ง เป็นระบบปฏิบัติการแบบ คอมพิวเตอร์แบบตั้งโต๊ะ ที่มีพื้นฐานบน FreeBSD ซึ่งคล้ายกับ DesktopBSD มันมีจุดมุ่งหมายเพื่อให้ง่ายต่อการติดตั้ง โดยใช้กราฟิกในการติดตั้งโปรแกรม และง่ายต่อการใช้งาน โดยมีค่าพื้นฐานมาจากระบบปฏิบัติการ KDE ก่อนการติดตั้งมีการติดต่อกับผู้ใช้เป็นระบบกราฟิก PC-BSD ยังเตรียมไดร์ฟเวอร์ของ nVidia ไว้เพื่อ ความง่ายและรวดเร็วของฮาร์ดแวร์ และมีข้อกำหนดในการติดต่อเป็นแบบ 3D Desktop Project PC-BSD ในปัจจุบันเป็นซอฟต์แวร์ติดตั้งแบบกราฟิกที่กำลังพัฒนา ซึ่งจะติดตั้งเป็นแบบ package ในเดือน สิงหาคม 2006 มันถูกโหวดให้เป็น สุดยอดระบบปฏิบัติการที่เป็นมิตรกับผู้เริ่มต้น โดยเวป OSWeekly.com ตั้งแต่ วันที่ 10 ตุลาคม 2006 iXsystems เป็นผู้สนับสนุน ในเรื่องการแก้ปัญหาฮาร์ดแวร์ให้กับ PC-BSD ในเดือน พฤศจิกายน 2007 iXsystems ได้มีข้อตกลงที่จะให้แจกจ่ายให้ Fry's Electronics ได้มีส่วนร่วมกับ PC-BSD เวอร์ชัน 1.4 ในเดือน มกราคม 2008 iXsystems ได้มีข้อตกลงที่คล้ายๆกัน ให้กับ Micro Center

 ประวัติ 
FreeBSD ได้รวมรวบเอาระบบปฏิบัติการต่างๆที่มีไว้ใน PC-BSD

 เวอร์ชัน PC-BSD วันที่ เวอร์ชัน FreeBSD1.0เมษายน 29, 20066.01.1พฤษภาคม 29, 20066.11.2กรกฎาคม 12, 20066.11.3ธันวาคม 31, 20066.11.4กันยายน 24, 20076.2-STABLE1.4.1.xหลากหลาย6.3-PRERELEASE1.5มีนาคม 12, 20086.3-STABLE1.5.1เมษายน 23, 20086.3-STABLE7.0กันยายน 16, 20087.0-STABLE7.0.1ตุลาคม 17, 20087.0-STABLE7.0.2ธันวาคม 10, 20087.1-PRERELEASE7.1เมษายน 10, 20097.2-PRERELEASE7.1.1กรกฎาคม 6, 20097.2-STABLE8.0กุมภาพันธ์ 23, 20108.0-RELEASE-P28.1กรกฎาคม 21, 20108.1-RELEASE8.2กุมภาพันธ์ 24, 20118.29.0มกราคม 13, 20129.09.1ธันวาคม 18, 20129.19.2ตุลาคม 7, 20139.2-CURRENT10.0มกราคม 29, 201410.010.1พฤศจิกายน 14, 201410.110.2สิงหาคม 21, 201510.210.3เมษายน 4, 201610.311.0กันยายน 1, 2016TrueOS 11.0

 การจัดการ package 
การจัดการ package ของ PC-BSD ได้หยิบเอาความต่างที่เข้าใกล้กับการติดตั้งระบบปฏิบัติการ Unix อื่นๆ แทนการใช้ประโยชน์ FreeBSD port หรือ ระบบ package PC-BSD ใช้ไฟล์ ชนิด .txz เมื่อคุณ ดับเบิ้ลคลิ้ก จะมีหน้าต่างแสดงขึ้นมาให้คุณติดตั้ง ซอฟต์แวร์ package และ Library ทั้งหมดจะถูกติดตั้งเองใน directory ชื่อ /usr/local เพื่อลดความสับสนว่า Binary Program อยู่ที่ใด และลดความเป็นไปได้ที่จะเกิดความเสียหายกับ system library เมื่อถูก upgrade หรือ เปลี่ยนแปลง การจัดการ package ของ PC-BSD ยังใส่ใจในเรื่องของการสร้างลิงก์ใน KDE menu บน KDE desktop

ในปัจจุบันผู้พัฒนา PC-BSD กำลังพัฒนา ระบบ txz แบบใหม่ ซึ่ง รวบรวม track FreeBSD และกำเนิด txz ใหม่จาก port เหล่านั้น โดยอัตโนมัติ ให้เป็นประจำ
โครงการ PC-BSD ได้ถูกเรียกร้องให้เป็นแบบของการจัดการ package ซึ่ง จะคล้ายๆกับ ระบบปฏิบัติการหลักของ Microsoft Windows จะใช้ง่ายกว่าระบบปฏิบัติการ Unix ตัวอื่นๆ

 การอนุญาต 
ตั้งแต่มีการขอ License ก็ได้มีความขัดแย้งในเรื่องของอุดมการณ์ระหว่าง General Public License (GPL) กับ BSD License จุดมุ่งหมายทั่วไปจากการประเมินงานของค่าย BSD เกี่ยวกับ PC-BSD ต้นฉบับได้มี code ที่อยู่ภายใต้ License ของ GPL ขณะที่ Open Source BSD ที่สืบทอด License ส่วนมาก ไม่ได้รวมอยู่ภายใต้ BSD License GPL ต้นฉบับถูกใช้เพราะ PC-BSD project ใช้ QT toolkit จากการพัฒนาส่วนติดต่อ และผู้พัฒนาอยู่ภายใต้ ความติดใจที่จะใช้ application นั้น QT toolkit จะต้อง License ภายใต้ GPL หรือ QPL อย่างไรก็ตาม นี่คือสิ่งที่ไม่ถูกต้อง และ PC-BSD project หลังจากที่ License ใหม่อีกครั้ง code นี้ก็อยู่ภายใต้ BSD License
# ธงชาติสหรัฐอาหรับเอมิเรตส์
ธงชาติสหรัฐอาหรับเอมิเรตส์  เริ่มใช้อย่างเป็นทางการเมื่อ 2 ธันวาคม พ.ศ. 2514 ลักษณะเป็นธงสี่เหลี่ยมผืนผ้า ใช้สีพันธมิตรอาหรับสี่สี ได้แก่ สีแดง สีเขียว สีขาว และ สีดำ  โดยจัดให้มีแถบแนวตั้งสีแดงที่ด้านติดคันธง ความกว้างเป็น 1 ใน 5 ส่วนของด้านยาวธงทั้งหมด ส่วนที่เหลือแบ่งเป็นแถบสามสีตามแนวนอน อันได้แก่ สีเขียว สีขาว และสีดำ เรียงตามลำดับจากบนลงล่าง ความกว้างแต่ละแถบเท่ากัน 

สัญลักษณ์ในธงชาติสหรัฐอาหรับเอมิเรตส์มีความหมายดังนี้
 สีเขียว หมายถึงความอุดมสมบูรณ์
 สีขาว หมายถึงความเป็นกลาง
 สีดำ หมายถึงปิโตรเลียม
 สีแดง หมายถึงความแข็งแกร่งและความกล้าหาญ

 ธงสำคัญอื่นๆ 

 ธงรัฐเจ้าผู้ครองนคร 
รัฐเจ้าผู้ครองนครทั้เจ็ดนั้น มีธงประจำรัฐเป็นของตนเอง โดยชัก หรือ ประดับร่วมกับธงสหพันธรัฐ, ยกเว้นรัฐฟูไจราห์ใช้ธงสหพันธรัฐเป็นธงประจำรัฐของตน.

เดิมนั้นสีแดงเคยใช้เป็นธงของกลุ่มชาติรอบอ่าวเปอร์เซีย. ในสมัยรัฐในอารักขาของจักรวรรดิบริติช ตั้งแต่ ค.ศ. 1820, ต่อมาได้เพิ่มสีขาวบนธงพื้นสีแดง. โดยมีแบบอย่างมาจาก ธงชาติบาห์เรน และ ธงชาติกาตาร์, ธงเหล่านั้นใช้มาจนถึงสมัยการรวมชาติเอมิเรตส์เมื่อ พ.ศ. 2514.

 อาบูดาบี 
thumb|Flag of Abu Dhabi
ธงรัฐอาบูดาบี มีลักษณะเป็นธงพื้นสีแดงเกลี้ยง ประกอบสี่เหลี่ยมสีขาวขนาดย่อมที่มุมบนคันธง.Hawley, Donald. "The Trucial States". Twayne Publishers, New York, 1970. pp. 326-7.

 ดูไบ และ อัจมาน 
thumb|ธงประจำรัฐรัฐดูไบ และ อัจมาน
ธงรัฐดูไบ และ รัฐอัจมาน ทั้งสองรัฐนั้นเดิมใช้ธงพื้นสีแดงเกลี้ยง. ต่อมาจึงได้เพิ่มแถบแนวตั้งสีแดงที่ด้านติดคันธง.
 

 ฟูไจราห์ 
thumb|right|ธงชาติในฐานะธงสหพันธรัฐ เป็นธงประจำรัฐฟูไจราห์thumb|ธงประจำรัฐฟูไจราห์ ค.ศ. 1952 ถึง ค.ศ. 1961

ธงรัฐฟูไจราห์ เดิมใช้ธงพื้นสีแดงเกลี้ยงจนถึง ค.ศ. 1952 . ต่อมาได้เพิ่มขอบสีขาวลงบนธง ซึ่งธงผืนนี้ได้ใช้เป็นธงเรือของตน. ใช้สืบต่อมาถึงสมัยของ ชีคฮะมัด บิน มุฮัมมัด อัชชัรกี ได้ยกเลิกการใช้ธงแดงเกลี้ยง และ เปลี่ยนมาใช้ธงสหพันธรัฐเมื่อ ค.ศ. 1975.

 ราสอัลไคมาห์ และ ชาร์จาห์ 
thumb|ธงประจำรัฐราสอัลไคมาห์ และ ชาร์จาห์
ธงรัฐราสอัลไคมาห์ และ รัฐชาร์จาห์ ใช้ธงพื้นสีขาวประกอบสี่เหลี่ยมสีแดงที่ตรงกลางธง.

 อุมม์อัลไกไวน์ 
thumb|ธงประจำรัฐอุมม์อัลไกไวน์
ธงรัฐอุมม์อัลไกไวน์ เดิมใช้ธงประจำรัฐรัฐดูไบ และ อัจมาน ต่อมาได้มีการเพิ่มรูปดาวห้าแฉกสีขาว และ พระจันทร์เสี้ยว โดยปลายหันเข้าหาด้านเสาธง  มีลักษณะคล้ายกับธงชาติตุรกี.
# อิชี บิลาดี
เพลงชาติสหรัฐอาหรับเอมิเรตส์ มีชื่อเรียกในภาษาอาหรับว่า "อิชี บิลาดี" (عيشي بلادي, Ishy Bilady: แปลว่า ประเทศของเราจงเจริญ) ประพันธ์โดย ซาอัด อับเดล วาฮับ (Saad Abdel Wahab) (ผู้เป็นหลานชายของมูฮัมหมัด อับเดล วาฮับ (Mohammed Abdel Wahab) นักร้องและนักประพันธ์เพลงชาวอียิปต์) ทำนองของเพลงนี้ได้รับการรับรองอย่างเป็นทางการมานับตั้งแต่ ค.ศ. 1971

 เนื้อร้อง 
ภาษาอาหรับการปริวรรตเป็นอักษรโรมันสัทอักษรสากลแปลไทยประเทศของเราจงเจริญ เอกภาพแห่งบรรดารัฐเจ้าผู้ครองนครจงเจริญ
เธอดำรงอยู่เพื่อประชาชาติ ที่ซึ่งมีศาสนาอิสลามเป็นหลักชัย และมีอัลกุรอานเป็นเครื่องชี้ทาง 
โอ้ประเทศของเราเอ๋ย เราจักสร้างเธอให้เข้มแข็ง ภายใต้นามแห่งองค์อัลลอฮ์

ประเทศของเรา ประเทศของเรา ประเทศของเรา ประเทศของเรา
องค์อัลลอฮ์ทรงคุ้มครองเธอจากความเลวร้ายแห่งกาลเวลา
เราได้สาบานแล้วว่า จะสร้างและทำการงาน –
ทำการงานอย่างจริงใจ ทำการงานอย่างจริงใจ
ตราบเท่าชีวิตจะหาไม่ เราขอจริงใจ เราขอจริงใจ

ความปลอดภัยนั้นคงยืนหยัด ธงชัยของเรายังอยู่ โอ้เหล่ารัฐเจ้าผู้ครองนครเอ๋ย!
สัญลักษณ์แห่งความเป็นอาหรับ เรายอมสละทุกสิ่งเพื่อเธอ สนับสนุนเธอด้วยโลหิตแห่งเรา
เราพร้อมพลีทุกสิ่งให้ด้วยดวงใจทั้งมวล โอ้ถิ่นเกิดของเราเอย!
# ตราแผ่นดินของเลบานอน
ตราแผ่นดินของเลบานอน (شعار لبنان) มีลักษณะเป็นรูปโล่อาร์มลายธงชาติเลบานอนพาดตามแนวทแยงจากขวาลงมาซ้าย (bend sinister) กลางแถบสีขาวมีรูปต้นซีดาร์สีเขียวอย่างที่ปรากฏในธงชาติ 

นิยามของตราอย่างเป็นทางการตามหลักวิชามุทราศาสตร์ (Heraldry) มีดังนี้
นิยามของตรา"Gules on a Bend Sinister Argent a Cedar Tree palewise proper''Society for Creative Anachronism. "Modest Proposal Initial List" . Retrieved January 26, 2007."พื้นตราสีแดง แถบทแยงจากล่างซ้ายสีขาวต้นซีดาร์แนวตั้งกลางสีธรรมชาติ" หมายเหตุ: แปลตามหลักไวยากรณ์ของการเขียนนิยามของตรา